ఫలితం గురించి కాకుండా…
మెరుగ్గా ఆడాలనుకున్నాం: మన్‌దీప్‌సింగ్‌
హరారే : జింబాబ్వేతో జరిగిన రెండవ టి20 మ్యాచ్‌కు ముందు తాను నిద్రలేని రాత్రి గడిపానని యువ బ్యాట్స్‌మెన్‌ మన్‌దీప్‌సింగ్‌ పేర్కొన్నాడు. టీమిం డియా వన్డే సిరీస్‌ను క్లీన్‌ స్వీప్‌ చేసి టి20 టోర్నీలో భాగంగా జరిగిన తొలి మ్యాచ్‌లో ఓడి పోయింది. దీంతో తమపై తీవ్ర ఒత్తిడి పెరిగిందని మన్‌దీప్‌ వివరించాడు.కాగా రెండవ టి20 మ్యాచ్‌ కోసం మైదా నంలో అడుగుపెట్టిన సమయంలో కొంత ఒత్తిడికి గురైనట్లు పేర్కొన్నాడు.అయితే ఈ మ్యాచ్‌లో మన్‌దీప్‌ హాఫ్‌ సెంచరీ (52) సాధించి టీమిండియా విజయంలో కీలక పాత్ర పోషిం చాడు.కాగా రెండవ టి20 మ్యాచ్‌ ముందు నాకు నిద్ర పట్టలేదు.దీంతో ఆ రోజు నేను నిద్రకు దూర మయ్యా,ఒక మ్యాచ్‌ లేదా సిరీస్‌ గెలిచిన సమయంలో సెలక్టర్లు ఆటగాళ్ల ప్రతిభను గమనిస్తుంటారు.దీంతో మైదానంలో అడుగుపెట్టే ముందు కూడా ఒత్తిడికి గురికావాల్సి వస్తుంది. టార్గెట్‌ 100 పరుగులుగా పెట్టుకుని నేను ముందుకు సాగాను అని మన్‌దీప్‌ వెల్లడించాడు. కాగా ఈ సిరీస్‌ మనకు ఎంతో ముఖ్యం,సెలక్టర్లు చూస్తున్నారనేది తరువాత విషయమని ఆలో చించా, జట్టు గెలుపు కోసం నావంతు కృషి చేయాలని అనుకున్నా,అయితే మైదానంలో అడు గుపెట్టిన తరువాత ఒత్తిడినంతా మర్చిపోయానని మన్‌దీప్‌ వివరించాడు.తొలి మ్యాచ్‌ ఓటమి కొంత ఆందోళన కలిగించిందని,సిరీస్‌ దక్కించుకోవా లంటే తప్పక గెలవాల్సిన మ్యాచ్‌ కావడంతో కొంత ఒత్తిడి పెరిగిందన్నాడు.అయితే ఎలాగైనా సిరీస్‌ దక్కించుకోవాలనే పట్టుదలతో ఆడినట్లు మన్‌దీప్‌ వెల్లడించాడు.దీంతో సమిష్టిగా సత్తాచాటి రెండవ టి20 మ్యాచ్‌లో గెలిచి సిరీస్‌ను 1-1తో సమం చేసినట్లు వివరించాడు. ఫలితం గురించి ఆలోచించకుండా మ్యాచ్‌లో బాగా ఆడాలని అను కున్నామని,అయితే సిరీస్‌ దక్కించుకోవాలనే పట్టుదలతో ముందుకు సాగామని,తొలి మ్యాచ్‌లో చేసిన పొరపాట్లు తిరిగి జరగకుండా చూసుకు న్నామని మన్‌దీప్‌ వివరించాడు. కొందరు జట్టు సభ్యులు సినిమాకెళ్లారు, మేమంతా పిఫా ఆడాం,  తొలి మ్యాచ్‌ కంటే చాలా బాగా ఆడటంతోనే రెండవ మ్యాచ్‌ విజయం సులభమైందని మన్‌దీప్‌ పేర్కొన్నాడు.